Encara que naixiu de Belver d'a Cinca, a suya familia se tresladó, bells pocos meses dimpués, enta Alquezra, a on fue destinau su pai, que yera mayestro. Estudió machisterio en Uesca y en Zaragoza, y dimpués d'aprobar as oposicions, estió mayestro en Artaxona, Teruel, Santander y Zaragoza, a on dirichió os grupos escolars "Santa Marta", dende 1921, y dimpués, dende 1929, fue director d'o Grupo Escolar Joaquín Costa". Conoixió as nuevas tendencias pedagochicas mercés a os suyos viaches ta l'extrachero, y a suya fayena docent estió bien reconoixida.  Fació parte, entre atras d'entidatz como a Institución Fernando el Católico, o Estudio de Filología de Aragón, Montañeros de Aragón, a Sociedad Aragonesa de Protección a los Animales y Plantas, y o Sindicato de Iniciativa y Propaganda de Aragón, y fació parte d'a directiva d'o Reyal Zaragoza. Dimpués d'adedicar a suya vida a l'amostranza, se chubiló en 1954, y feneixió en Zaragoza lo 27 d'abril de 1962.